Harry Shum, Jr.

Harry Shum, Jr. (dilahirkan pada 28 April 1982) ialah seorang pelakon, penari, penyanyi dan pereka tari Amerika kelahiran Costa Rica. Dia paling dikenali dengan wataknya sebagai Mike Chang dalam siri drama komedi Fox, Glee dan sebagai Magnus Bane dalam siri TV fantasi Freeform, Shadowhunters.

Dia tampil dalam filem-filem seperti Stomp the Yard, You Got Served, Step Up 2: The Streets, Step Up 3D, dan Crouching Tiger, Hidden Dragon: Sword of Destiny. Dia juga memegang watak Elliot Hoo dalam The Legion of Extraordinary Dancers.

Kehidupan awal
Shum dilahirkan di Limón, Costa Rica. Ibunya berasal dari Hong Kong, dan bapanya berasal dari Guangzhou, China. Mereka berpindah ke Costa Rica, di sana Shum dan dua orang kakaknya dilahirkan. Ketika Shum berumur enam tahun, keluarganya berpindah ke San Francisco, California. Dia menyatakan: "Saya rasa saya mempunyai yang terbaik dalam banyak-banyak di dunia. Saya bertutur dalam Kantonis dan bahasa Sepanyol. Bahasa Sepanyol sebenarnya adalah bahasa pertama saya sebelum saya belajar Kantonis dan bahasa Inggeris." Dalam satu temubual, dia mengatakan bahawa motivasi terawalnya terhadap tarian adalah datang daripada tontonan Ginuwine, Dru Hill, dan Usher, sebelum dipengaruhi oleh penari-penari ikon seperti Gene Kelly dan Michael Jackson.

Shum menyatakan bahawa dia menganggap dirinya sebagai agak Latino. Pelakon dipetik berkata: "Agak pelik bahawa saya orang Cina sepenuhnya dan dilahirkan dalam sebuah negara Latin, tetapi saya menyukai hakikat bahawa saya asyik dengan kebudayaan tanah kelahiran dan pada masa yang sama mengekalkan akar umbi Cina saya," dan menambah: "Saya rasa kebudayaan-kebudayaan itu berkongsi banyak persamaan seperti nilai kekeluargaan dan kasih pada perisa dalam makanan. "Saya menganggap diri saya sebagai agak Latin."

Karier
Shum memulakan karier sebagai satu-satunya penari lelaki dalam Comic View terbitan BET pada 2002, dan menyambung karier tariannya dari situ. Dia juga salah seorang daripada penari utama bagi bintang-bintang seperti Beyoncé, Mariah Carey, Jennifer Lopez, dan Jessica Simpson. Dia menang dalam satu pertandingan tarian untuk menari dalam satu iklan iPod.

Dari tahun 2009 hingga 2015, dia memegang watak Mike Chang, seorang penari yang menyertai kelab glee, dalam siri drama komedi muzikal terbitan Fox, Glee. Dikenali buat seketika sebagai "Orang Asia Lain" dalam Glee, dengan dialog yang amat sedikit semasa musim pertama rancangan itu, watak Shum mendapat jalan cerita dalam musim ke-2, kebanyakannya melibatkan hubungannya dengan rakan anggota kelab glee Tina Cohen-Chang (Jenna Ushkowitz). Kemudiannya dia membuat persembahan "Make 'Em Laugh" dalam "The Substitute", "Sing" dari A Chorus Line dalam "Duets", "Valerie" dalam "Special Education", dan solo tarian pertama rancangan itu dalam "A Night of Neglect". Dia diangkat dari bintang undangan menjadi pelakon tetap siri itu bagi musim ke-3. Dia mendapat jalan cerita utama dalam episod ketiga musim itu, "Asian F", dan mempersembahkan "Cool" dari West Side Story, lagu solo pertamanya. Pada 28 Jun 2013, dilaporkan bahawa Shum tidak akan kembali sebagai pelakon tetap dalam musim ke-5 Glee, tetapi akan menjadi bintang undangan berulang.

Shum ditonjolkan dalam banyak produksi yang dilakukan oleh Wong Fu Productions. Pada tahun 2010, dia muncul dalam Step Up 3-D sebagai Cable.
Dia juga adalah seorang penari dan pereka tari bagi Legion of Extraordinary Dancers. Pada 2011, Shum menyiapkan filem aksi pendek, 3 Minutes, yang diarahkan Ross Ching dan diterbitkan Don Le dan George Wang.

Shum membintangi watak Kuai Liang (Sub-Zero muda) dalam musim ke-2 Mortal Kombat: Legacy. Pada tahun 2014, dia memegang watak utama dalam filem drama jenayah Revenge of the Green Dragons, yang diterbitkan Martin Scorsese. Shum membintangi dukun Magnus Bane dalam siri fantasi Freeform, Shadowhunters, yang berdasarkan siri novel Cassandra Clare, The Mortal Instruments. Pada 2016, dia muncul sebagai Wei-Fang dalam sekuel Crouching Tiger, Hidden Dragon, yang berjudul Crouching Tiger, Hidden Dragon: Sword of Destiny.

Kehidupan peribadi
Shum memulakan hubungan dengan penari Amerika-Filipina Shelby Rabara pada 2007. Mereka berdua tertarik antara satu sama lain ketika bercuti di Hawaii, dan berkahwin pada 22 November 2015 di Costa Rica. Pasangan itu mendiami rumah 1930-an berbilik tidur tiga buah di Hollywood Hills.

Filmografi

Filem
 Tahun Judul Watak Catatan 2004 You Got Served Penari Cameo 2007 Stomp the Yard Penari kru Cameo 2008 Step Up 2: The Streets Cable  2008 Center Stage: Turn It Up Penari kelab Cameo 2010 Our Family Wedding Harry 2010 Step Up 3D Cable 2011 3 Minutes Pemburu #1 Filem pendek 2011 Glee: The 3D Concert Movie Mike Chang Filem konsert 2012 White Frog Chaz Young 2012 Already Gone Scott Lee Filem pendek 2014 Moms' Night Out Joey 2014 Revenge of the Green Dragons Paul Wong 2015 Fire City: End of Days Frank 2016 Crouching Tiger, Hidden Dragon: Sword of Destiny Wei-Fang

TV
 Tahun Judul Watak Catatan 2003 Boston Public Fletcher Episod: "Chapter Sixty" 2005 Committed Budak penghantar Cina Episod: "The Apartment Episode" 2007 Viva Laughlin Penari pembinaan Episod: "Pilot" 2008 Zoey 101 Roy Episod: "Trading Places" 2008 Rita Rocks Zack Episod: "Flirting with Disaster" 2008 The American Mall Taco penari Filem TV 2008 Greek Omega Chi Brother 3 episodes 2008 iCarly Yûki Episod: "iGo to Japan" 2009–15 Glee Mike Chang 76 episod 2016–kini Shadowhunters Magnus Bane Pelakon tetap

Laman sesawang
 Tahun Judul watak Catatan 2013 Mortal Kombat: Legacy Kuai Liang 2 episod 2014 Caper Luke Washington 9 episod 2010–11 The Legion of Extraordinary Dancers Elliot Hoo 9 episod

Anugerah dan pencalonan
 Tahun Anugerah Kategori Karya Keputusan 2010 Screen Actors Guild Awards Outstanding Performance by an Ensemble in a Comedy Series Glee  Teen Choice Awards Choice Music: Group (with cast)  Lesbian/Bi People's Choice Awards	 Favorite Music Duo or Group (with cast)  Gay People's Choice Awards Favorite Music Duo or Group (with cast)  2011 Screen Actors Guild Awards Outstanding Performance by an Ensemble in a Comedy Series  Grammy Awards Best Compilation Soundtrack for Visual Media  Teen Choice Awards Choice Music: Group (with cast)  East West Players Visionary Awards Breakout Performance Award Himself  2012 Screen Actors Guild Awards Outstanding Performance by an Ensemble in a Comedy Series Glee  Grammy Awards Best Compilation Soundtrack for Visual Media (with cast)  2013 Screen Actors Guild Awards Outstanding Performance by an Ensemble in a Comedy Series 

Diskografi

Rujukan

Pautan luar




 Shum's site tenthandfourth.com

Category:Kelahiran 1982
Category:Orang hidup
Category:Pelakon kurun ke-21
Category:Pereka tari Amerika
Category:Pelakon Hispanik dan Latino Amerika
Kategori:Pelakon filem Amerika Syarikat
Category:Hispanic and Latino American dancers
Category:American hip hop dancers
Category:American musicians of Chinese descent
Category:American male television actors
Category:Costa Rican emigrants to the United States
Category:Musicians from the San Francisco Bay Area
Category:People from Limón Province